E-tolstelsel kan voortgaan, beslis hof | Nuus24
Johannesburg – Die konstitusionele hof het Donderdag 'n tussentydse interdik wat die implementering van die e-tolstelsel verhoed, ter syde gestel.Regter Bill Prinsloo het op 28 April in die hooggeregshof in Pretoria die Opposition to Urban Tolling Alliance (Outa) se aansoek om ’n dringende interdik teen die implementering van die e-tolstelsel toegestaan.Die Suid-Afrikaanse Nasionale Padagentskap (Sanral) en die nasionale tesourie het dié interdik teengestaan.Die uitspraak beteken in praktyk dat Sanral van Vrydag af tolgeld mag hef op Gautengse snelweë. Dit is egter onwaarskynlik dat tolgeld só gou gehef sal word. – Volg Nuus24 op Twitter